Tisa
Tisa (veng. Tisza, ukr. Тиса; rumun. Tisa) – viena didžiausių Vidurio Europos upių, kairysis Dunojaus intakas. Išteka Ukrainoje ir teka per Vengriją, Rumuniją, Slovakiją ir Serbiją. Į Dunojų įteka Serbijos Voivodinos provincijoje. Upės ilgis 966 km, baseino plotas 157 186 km². Antikoje ši upė vadinta Tisia, Tissus, Pathissus. Didžiausi intakai – Bodrogas, Slana, Egeris, Zadva, Somešas, Murešas.